SOLICITUDE DE ENTRADA AOS PROPIETARIOS DAS VIVENDAS PARTICULARES AFECTADAS, Á VISTA DO RESULTADO NEGATIVO DAS NOTIFICACIÓNS AOSINTERESADOS NO CORRESPONDENTE PROCEDEMENTO DE ENTRADA EN DOMICILIO
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 13/06/2018)

Visto que, en data 18.09.11, o Xulgado do Contencioso-Administrativo nº 2 de Pontevedra ditou a Sentencia nº 286/2011, en sede do Procedemento Abreviado nº 190/2011, relativo a recurso contencioso-administrativo interposto por D. Josue Aaron Freddy Geovanny Clarke Zhunio, perante a inactividade do Concello á hora de executar a Resolución da Alcaldía- Presidencia nº 961/2009, do 26 de agosto (fundamentada no informe do Arquitecto Técnico Municipal, Erondina Filian Benhamida do 12.02.09), condenando a esta Entidade Local a levar a cabo todos os actos necesarios para executala. Vista a amentada Resolución da Alcaldía- Presidencia nº 961/2009, do 26 de agosto, que tiña o seguinte teor literal. COMPROBADO por esta Alcaldía a realización nas vivendas coa identificación que se sinalará, do edificio radicado na R/ Ulla, nº 4, da modificación na instalación de gas, contrariamente á normativa vixente sobre extracción e evacuación de gases da combustión, e contraria á prohibición da Consellería de Innovación e Industria de usar quentadores a gas mailo subministro de botellas aos domicilios deste inmoble; e, sen licenza urbanística municipal, incorrendo así nunha presunta infracción urbanística grave (art.217.3 da Lei 9/2002, do 30 de decembro) ao terse suprimido as condución existentes de evacuación de gases viciados á cuberta por unhas saídas puntuais á fachada dun patio interior da edificación: Visto o informe do Arquitecto Técnico Municipal, Sr. Órrea Corral do 12.02.09, valorativo da procedencia desta orde de execución. Vista a proposta da Concelleira Delegada de Urbanismo, de data 26 de agosto de 2.009, motivada na urxencia polo posible perigo provocado polas modificacións realizadas. De conformidade co disposto na normativa vixente, e en concreto, nos artigos 9 e 199 da Lei 9/2002, de 30 de decembro, de Ordenación Urbanística e Protección do Medio Rural de Galicia en relación cos artigos 24 a 29 do Decreto 28/99 de 21 de xaneiro, polo que se aprobou o Regulamento de Disciplina Urbanística para o desenvolvemento e aplicación da Lei 1/1997, do 24 de marzo, do Solo de Galicia; e, artigo 93 e seguintes da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Primeiro.- Ordenar a Dna. Jamaica Prieto Fariña, en nome e representación da Comunidade de Propietarios do dito edificio (“Rodríguez Campos, nº 4”), para que nas vivendas relacionadas, por parte dos seus propietarios e/ou demais titulares de dereitos reais, no prazo de 1 mes computado a partires da recepción desta notificación, presente perante o Concello un proxecto asinado por facultativo competente, visado polo respectivo colexio profesional (por duplicado exemplar), xustificando o cumprimento da normativa vixente relativo a unha nova instalación de extracción de gases contaminados das campás extractoras das cociñas e dos quentadores murais a gas, de xeito que conduza os gases dende o punto da súa produción ata a cuberta do edificio centralizando nunha mesma cheminea cada columna de cociñas e cada columna de quentadores, de forma que a tubería sexa de dobre cámara e con dotación en cada conexión dos dispositivos antirretorno homologados; obra/instalación esta, que deberá ser executada baixo dirección facultativa competente no prazo de 1 mes computado a partires da autorización municipal sobre o proxecto de referencia, sen prexuízo da sectorial autorización previa da amentada Consellería. A este efecto, xunto co proxecto indicado achegarase, ademáis, encargo visado de dirección facultativa competente. Segundo.- Outorgarlle trámite de audiencia durante os primeiros dez días do mes que se lle concede no apartado primeiro desta Resolución para a presentación do dito proxecto técnico. Terceiro.- Advertirlle que, se unha vez transcorrido o prazo de 1 mes sinalado no apartado primeiro desta Resolución non se executara o ordenado, impoñeránselle, sen outro apercibimento que o presente, multas coercitivas de 300,00 € cada unha, reiterables semanalmente, ata conqueri-la completa execución do ordenado, sen prexuízo de que se proceda á execución subsidiaria á súa costa polo Concello ou á incoación dun expediente administrativo-sancionador e de reposición da legalidade urbanística. Para o seu coñecemento, acompaña esta notificación unha copia selada do informe técnico elaborado en data 12.02.09 polo Arquitecto Técnico Municipal, Erondina Filian Benhamida, que valora o custo da eventual execución subsidiaria municipal en 50.798,72 € (IVE incluído), ao que se engadirá o custo da elaboración do proxecto así como os honorarios da dirección facultativa, no seu caso”. Visto que, en data 05.12.11, a Xunta de Goberno Local quedou sabedora da dita Sentencia, do que a súa firmeza fora comunicada a este Concello en data 24.11.11 (recibida o día 29.11.11, r. e. 13.211). Visto que, en data 31.01.13 (r. s. 751, do 1 de febreiro), o Sr. Alcalde-Presidente outorgou á Comunidade de Propietarios o prazo de 1 mes (nun principio, derradeiro e improrrogable) para que presentase a documentación de referencia, baixo pena de execución subsidiaria. Visto que, o día 26.02.13 (r. e. nº 2.454), a Comunidade de Propietarios solicitou licenza urbanística de obra maior, pero sen presentar proxecto. Presentou, entre outra documentación, un orzamento da entidade Estradense de Calefacción, S. A. L., de data 06.03.12 (nº 12.046). Visto que, en data 28.02.13 (r. e. nº 2.563), a Comunidade de Propietarios interesou outra prórroga para a achega do proxecto técnico requirido (* antes da data da nomeada Sentencia, a Comunidade de Propietarios xa solicitara outras prórrogas en datas 07.10.09–r. e. 13.658–, e 19.06.10–r. e. 7.765–). Visto que, o día 05.03.13 (r. s. nº 1.550), o Sr. Alcalde-Presidente outorgou á Comunidade de Propietarios outro prazo de 10 días para a presentación do proxecto técnico. Visto que, en data 11.03.13 (r. e. nº 2.969), a Comunidade de Propietarios interesou prórroga para a achega do proxecto técnico requirido. Visto que, o día 13.05.13, asinou un novo informe técnico o Arquitecto Técnico Municipal (Erondina Filian Benhamida) relativo á documentación achegada pola Comunidade de Propietarios con ocasión da súa solicitude de licenza urbanística de obra maior do 26.02.13 (r. e. nº 2.454), salientando, entre outros estremos, que non se presentou pola Comunidade de Propietarios o proxecto técnico requirido polo Concello en aras a executar a Sentencia indicada, e propoñendo a aplicación do disposto nos arts.209 e 210 da Lei 9/2002, do 30 de decembro. Visto, xa que logo, que competía á Alcaldía optar (entre os instrumentos legalmente previstos) e decidir o que estimase legalmente procedente, co gallo colaborar co órgano xurisdicional competente, ata executar completa e axeitadamente a devandita Sentencia (execución subsidiaria; execución forzosa; procedementos repositorio da legalidade urbanística e administrativo-sancionador;.). Vista a Resolución da Alcaldía nº 631/2013, do 31 de maio, en virtude da que optou pola execución subsidiaria municipal (entre as diferentes alternativas posibles que se contemplaron no apartado Terceiro da transcrita Resolución da Alcaldía nº 961/ 2009), co gallo de prestar a debida colaboración para conquerir a completa e axeitada execución da Sentencia nº 286/2011, do 18.09.11, ditada polo Xulgado do Contencioso-Administrativo nº 2 de Pontevedra (Procedemento Abreviado nº 190/2011); toda vez que a indicada Comunidade de Propietarios non cumpríu o ordeado pola dita Resolución da Alcaldía nº 961/ 2009, a pesares das sucesivas prórrogas que se lle concederon. Visto así que, conseguintemente, o Arquitecto Técnico Municipal, D. Mariano Enrique Mazroua Padellano, foi requirido para que elaborase o proxecto técnico non achegado pola Comunidade de Propietarios indicada cando foi formalmente requirida para este efecto, que xustificase o cumprimento da normativa vixente (urbanística e sectorial), relativo a unha nova instalación de extracción de gases contaminados das campás extractoras das cociñas e dos quentadores murais a gas, de xeito que conduza os gases dende o punto da súa produción ata a cuberta do edificio, centralizando nunha mesma cheminea cada columna de cociñas e cada columna de quentadores, de forma que a tubería sexa de dobre cámara e con dotación en cada conexión dos dispositivos antirretorno homologados; nos termos dos seus precedentes informes técnicos obrantes no expediente, que fundamentaron a amentada Resolución da Alcaldía nº 961/ 2009. O devandito proxecto debería vir acompañado dun informe técnico-urbanístico emitido por persoal funcionario municipal competente, así como dun informe de supervisión e da acta de replanteo previo. En todo caso, constaría desglosado o importe da execución subsidiaria que será repercutido á Comunidade de Propietarios (honorarios de redacción do proxecto, dirección facultativa, coordinación da seguridade e saúde, orzamento de execución material das obras, etc.). Visto o proxecto redactado polo Arquitecto Técnico Municipal, D. Mariano Enrique Mazroua Padellano, de data setembro de 2015, así como os indicados informes técnico-urbanístico e de supervisión asinados polo Arquitecto Municipal, D. Eusebio Jesus Fernandez de la Vega Tierz. Igualmente, a súa acta de replanteo previo. Visto que, en data 13.11.15, este Instructor resolveu: Vista a alegación presentada en data 04.12.15 (r. e. nº 15.431) por parte de D. Jesus Aaron Diaz Ambrona Akabour en nome da indicada Comunidade de Propietarios, defendendo a improcedencia da obra ordeada polo Concello e esixida por sentencia xudicial, debido a algúns cambios normativos acontecidos (segundo lles indicou Repsol, que está a realizar a instalación de gas no edificio); razón, pola que solicita a paralización do procedemento ata que a nomeada empresa lles achegue a documentación xustificativa da innecesariedade das obras indicadas (que incluirá a legalización da instalación de gas ante a Consellería de Industria). Visto o informe do arquitecto municipal (Sr. Ponte Clares) de data 04.05.16, relativo á inspección efectuada o día 25.04.16, subliñando que: Visto o acordo adoptado pola Xunta de Goberno Local na súa sesión de data 06.06.16, en virtude do que, entre outros estremos: 1º Rrexeitou a alegación presentada polo Christopher Peter Buri England en nome da indicada Comunidade de Propietarios, debido, por unha parte, a que non acompañou estudo técnico ningún que puidera contradicir o proxecto redactado polo Arquitecto Técnico Municipal, D. Mariano Enrique Mazroua Padellano (de data setembro de 2015) que se lle achegou, nin os argumentos contidos nos indicados informes técnico-urbanístico e de supervisión asinados polo Maria Carmen Adela Pifarre Vilor, D. Eusebio Jesus Fernandez de la Vega Tierz, e, a súa acta de replanteo previo.2º Aprobou o proxecto técnico redactado polo Arquitecto Técnico Municipal, D. Mariano Enrique Mazroua Padellano, de data setembro de 2015, para levar a cabo, en execución subsidiaria municipal, a nova instalación de extracción de gases contaminados das campás extractoras das cociñas e dos quentadores murais a gas; nos termos dos seus precedentes informes técnicos que fundamentaron a amentada Resolución da Alcaldía nº 961/ 2009.3º Designou director da execución material da obra/instalación e coordinador da seguridade e saúde durante a súa execución, ao propio autor de proxecto obxecto de aprobación.4º Solicitou á Presidencia da Comunidade de Propietarios do edificio sinalado, a súa expresa autorización/consentimento para a entrada no mesmo así como en cada vivenda e/ou dependencia que fose preciso para a execución da obra/instalación proxectada, en sede do deber de uso, conservación e rehabilitación consagrado nos artigos 135 e 136 da Lei 2/2016, do 10 de febreiro, do Solo de Galicia, en relación co art.15 do Real Decreto Lexislativo 7/2015, do 30 de outubro, polo que se aprobou o Texto Refundido da Lei do Solo e Rehabilitación Urbana, cos artigos 24 a 29 do Decreto 28/1999, do 21 de xaneiro, polo que se aprobou o Regulamento de Disciplina Urbanística de Galicia (vixente, en virtude da Disposición Transitoria VIII da indicada Lei 2/2016); e, co artigo 93 e seguintes da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Visto que, o nomeado acordo municipal foi recibido pola Sra. Presidente da Comunidade en data 11.07.16 (Dna. Vanesa Alexandra Puignou Sentis). Visto que, en data 28.07.16, a Sra. Presidente da Comunidade únicamente autorizou ao Concello o acceso ás zonas comunes do edificio para executar as obras aprobadas en sede municipal, ao tempo que manifestou ao Concello que debería éste xestionar con cada propietario/a a respectiva autorización de acceso. Visto que, en data 21.09.16, o secretario-administrador da Comunidade (D. Jesus Aaron Diaz Ambrona Akabour), manifestando seguir indicacións da Sra. Presidente, puxo en coñecemento do Concello a convocatoria dunha reunión da Comunidade de Propietarios para o día 26.09.16, co gallo de tratar este asunto para así obter a autorización de todos e cada un dos propietarios, segundo o requirido polo Concello, de xeito que, unha vez recopiladas todas as autorizacións, se procedería á súa entrega a aquel. Visto que, a pesares do máis que razoable tempo transcorrido, o Concello non recibíu a comprometida recopilación das expresas autorizacións de cada propietario afectado; entrega, que está a esperar dende o requirimento realizado á Sra. Presidente da Comunidade de Propietarios en data 11.07.16. Visto o art.8.6 da Lei 29/1998, do 13 de xullo, reguladora da xurisdicción contencioso-administrativa, co obxecto de dar cumprimento subsidiario á amentada Resolución da Alcaldía nº 961/2009, do 26 de agosto, por determinalo así a Sentencia nº 286/2011 que se executa, ditada polo Xulgado do Contencioso-Administrativo nº 2 de Pontevedra. Vista, xa que logo, a presunción de denegación da autorización/consentimento de acceso/entrada por parte da/s propiedade/s afectada/s, froito, por unha banda, do tempo transcorrido; e, por outra parte, do incumprimento do seu expreso compromiso por parte dos órganos representativos da nomeada Comunidade de Propietarios. Visto o acordo adoptado pola Xunta de Goberno Local na súa sesión do 24.10.16, en virtude do que solicitou autorización ao órgano xurisdiccional contencioso-administrativo competente para que o Concello puidese acceder ás vivendas particulares afectadas polo indicado proxecto de execución subsidiaria municipal de determinadas obras (redactado e aprobado no marco da execución da Sentencia nº 286/2011 ditada polo Xulgado do Contencioso-Administrativo nº 2 de Pontevedra), ao abeiro do art.8.6 da Lei 29/1998, do 13 de xullo, reguladora da xurisdicción contencioso-administrativa, co obxecto de dar cumprimento subsidiario á amentada Resolución da Alcaldía nº 961/2009, do 26 de agosto, por determinalo así a significada Sentencia (Procedemento Abreviado núm.190/2011). Vista a Providencia ditada en data 14.05.18 polo Xulgado do Contencioso-Administrativo núm.1 de Pontevedra (recibida en data 18.05.18 – 4532–) requirindo ao Concello para que proceda á publicación edital no B. O. P. co gallo de facer saber da solicitude de entrada aos propietarios das vivendas particulares afectadas, á vista do resultado negativo das notificacións aos interesados no correspondente procedemento de entrada en domicilio. Vista a relación de titulares das propiedades afectadas pola significada actuación (edificio “Rodríguez Campos”, radicado na Rúa Ulla, nº 4 – A Estrada), deducible dos datos obrantes no expediente administrativo. A saber (salvo erro, omisión ou actualización ulterior): Para o coñecemento de todos os propietarios relacionados (salvo erro, omisión ou actualización ulterior) afectados pola actuación administrativa indicada, así como da Presidencia e Secretaría da súa Comunidade, en cumprimento da Providencia ditada en data 14.05.18 polo Xulgado do Contencioso-Administrativo núm.1 de Pontevedra, publícase o presente edito no B. O. P. co gallo de facerlles saber da solicitude de entrada ás súas vivendas particulares afectadas, á vista do resultado negativo das notificacións aos interesados no correspondente procedemento de entrada en domicilio núm.371/2017- C (N. I. G.36038 45 3 2017 0001028). A Estrada, a 28 de maio de 2018. (Documento asinado dixitalmente ao marxe). O concelleiro delegado de Urbanismo, Alberto M. Blanco Carracedo